S-4243/2023

Mál þetta, sem dómtekið var 11. október sl., er höfðað með ákæru, útgefinni af lögreglustjóranum á höfuðborgarsvæðinu 4. júlí 2023, á hendur E-kvk-þgf M-kvk-þgf R-kvk-þgf, kt. [...], [...], fyrir umferðarlagabrot með því að hafa, fimmtudaginn 2. mars 2023, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóðsýni mældist amfetamín 555 ng/ml) um Hraunbæ í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru. Verjandi ákærðu krefst vægustu refsingar sem lög leyfa og hæfilegrar málsvarnarþóknunar sér til handa.

Ákærða er fædd í [...]. Samkvæmt framlögðu sakavottorði, dagsettu 27. júní 2023, gekkst ákærða undir greiðslu sektar með viðurlagaákvörðun [...]2019, meðal annars vegna aksturs undir áhrifum ávana- og fíkniefna og akstur svipt ökurétti. Með dómi héraðsdóms Vesturlands [...] 2019 var ákærða dæmd til greiðslu fésektar meðal annars fyrir akstur undir áhrifum ávana- og fíkniefna og akstur svipt ökuréttindum en dómurinn var hegningarauki við framangreinda viðurlagaákvörðun. Ákærða gekkst undir greiðslu sektar með viðurlagaákvörðun héraðsdóms Reykjavíkur [...] 2020, meðal annars akstur undir áhrifum ávana- og fíkniefna og akstur svipt ökuréttindum. Með dómi héraðsdóms Reykjavíkur [...] 2020 var ákærðu gert að sæta fangelsi í 6 mánuði meðal annars fyrir akstur undir áhrifum ávana- og fíkniefna og akstur svipt ökurétti. Var sá dómur hegningarauki að hluta. Loks var ákærðu með dómi héraðsdóms Reykjavíkur [...] 2023 gert að sæta 18 mánaða fangelsi, meðal annars fyrir akstur undir áhrifum ávana- og fíkniefna og akstur svipt ökuréttindum. Var framangreindur dómur hegningarauki við dóm héraðsdóm Reykjaness frá [...]2022, þar sem ákærða var dæmd í 7 mánaða fangelsi, skilorðsbundið til tveggja ára.

Brot þau sem ákærða er nú sakfelld fyrir voru framin fyrir uppkvaðningu dómsins frá [...]sl. og því ber að dæma ákærðu hegningarauka í samræmi við 78. gr. almennra hegningarlaga nr. 19/1940. Við ákvörðun refsingar verður því við það miðað að ákærða hafi með brotum sínum nú, innan ítrekunartíma í skilningi 71. gr. almennra hegningarlaga nr. 19/1940, í fjórða sinn gerst sek um akstur undir áhrifum ávana- og fíkniefna og í fjórða sinn ekið svipt ökuréttindum. Með vísan til þess að í dómi héraðsdóms Reykjavíkur frá [...]sl., sem þessi dómur er hegningarauki við, þóttu ekki forsendur til að taka upp skilorð dómsins frá [...] 2022, verður skilorð ákærðu látið halda.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin 6 0 daga fangelsi.

Með vísan til lagaákvæða í ákæru er áréttuð ævilöng svipting ökuréttar ákærðu frá birtingu dómsins að telja.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 150.660 krónurað meðtöldum virðisaukaskatti, og 116.276 krónur í annan sakarkostnað.

Af hálfu ákæruvaldsins flutti málið H-kvk-nf R-kvk-nf H-kvk-nf aðstoðarsaksóknari.

B-kvk-nf K-kvk-nf aðstoðarmaður dómara kveður upp dóm þennan.

DÓMSORÐ:

Ákærða, E-kvk-nf M-kvk-nf R-kvk-nf, sæti fangelsi í 6 0 daga.

Áréttuð er ævilöng svipting ökuréttar ákærðu.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 150.660 krónurað meðtöldum virðisaukaskatti, og 116.276 krónur í annan sakarkostnað.

B-kvk-nf K-kvk-nf